CELEX: 
Language: hu
Date: 2016-10-05
Title: A Tanács álláspontja első olvasatban a vasúti vállalkozások elszámolásainak normalizálására vonatkozó közös szabályokról szóló 1192/69/EGK tanácsi rendelet hatályon kívül helyezéséről szóló EURÓPAI PARLAMENTI ÉS TANÁCSI RENDELET elfogadása céljából

Az Európai Unió
               Tanácsa
                                                    Brüsszel, 2016. október 5.
                                                    (OR. en)
                                                    11197/16
  Intézményközi referenciaszám:
         2013/0013 (COD)
                                                    TRANS 296
                                                    CODEC 1056
JOGALKOTÁSI AKTUSOK ÉS EGYÉB ESZKÖZÖK
Tárgy:           A Tanács álláspontja első olvasatban a vasúti vállalkozások
                 elszámolásainak normalizálására vonatkozó közös szabályokról szóló
                 1192/69/EGK tanácsi rendelet hatályon kívül helyezéséről szóló EURÓPAI
                 PARLAMENTI ÉS TANÁCSI RENDELET elfogadása céljából
11197/16                                                          MB/is
                                         DGE 2                                      HU
 ---pagebreak---                           AZ EURÓPAI PARLAMENT ÉS A TANÁCS
                                    (EU) 2016/… RENDELETE
                                                 (…)
                               a vasúti vállalkozások elszámolásainak
                       normalizálására vonatkozó közös szabályokról szóló
                    1192/69/EGK tanácsi rendelet hatályon kívül helyezéséről
                                     (EGT-vonatkozású szöveg)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 91. és 109. cikkére,
tekintettel az Európai Bizottság javaslatára,
a jogalkotási aktus tervezete nemzeti parlamenteknek való megküldését követően,
tekintettel az Európai Gazdasági és Szociális Bizottság véleményére 1,
tekintettel a Régiók Bizottságának véleményére 2,
rendes jogalkotási eljárás keretében 3,
1
        HL C 327., 2013.11.12., 122. o.
2
        HL C 356., 2013.12.5., 92. o.
3
        Az Európai Parlament 2014. február 26-i álláspontja (a Hivatalos Lapban még nem tették
        közzé) és a Tanács …-i álláspontja első olvasatban (a Hivatalos Lapban még nem tették
        közzé). Az Európai Parlament …-i álláspontja (a Hivatalos Lapban még nem tették közzé).
11197/16                                                                 MB/is                    1
                                                DGE 2                                        HU
 ---pagebreak--- mivel:
(1)     Az 1192/69/EGK tanácsi rendelet 1 40, név szerint felsorolt vasúti vállalkozás esetében
        lehetővé teszi az olyan kötelezettségekkel kapcsolatos kifizetések pénzügyi
        ellentételezését, amelyek más közlekedési módok vállalkozásait nem terhelik. Az
        elszámolást normalizáló szabályok pontos alkalmazásának eredményeképpen a tagállamok
        mentességet kaptak az állami támogatásokkal kapcsolatban fennálló értesítési kötelezettség
        alól.
(2)     Uniós jogalkotási aktusok sora került elfogadásra azzal a céllal, hogy megnyissák a
        verseny előtt a vasúti teherszállítás és a nemzetközi vasúti személyszállítás piacát, valamint
        azért, hogy a 2012/34/EU európai parlamenti és tanácsi irányelv 2 révén meghatározzanak
        bizonyos alapelveket a következőkre vonatkozóan: a vasúti vállalkozások a kereskedelmi
        társaságokra vonatkozó elvek alapján történő működése; a kapacitáselosztásért és az
        infrastruktúra-használati díj kiszabásáért felelős szervezetek elkülönítése a vasúti
        szolgáltatást nyújtó szervezetektől, valamint az említett szervezetek egymástól való
        számviteli elkülönítése; bármely, az európai uniós kritériumoknak megfelelően
        engedélyezett vasúti vállalkozásnak a vasúti infrastruktúrához való méltányos és
        megkülönböztetésmentes feltételek melletti hozzáférése; valamint a pályahálózat-
        működtetők állami finanszírozásban történő részesítésének a lehetősége.
(3)     Az 1192/69/EGK rendelet nincs összhangban, valamint összeegyeztethetetlen a jelenleg
        hatályban lévő jogalkotási intézkedésekkel. Megjegyzendő különösen, hogy a liberalizált
        piac összefüggésében, ahol a vasúti vállalkozások közvetlenül versenyeznek a név szerint
        felsorolt vasúti vállalkozásokkal, a vállalkozások e két csoportja között a továbbiakban
        nem helyénvaló megkülönböztetést alkalmazni.
1
       A Tanács 1192/69/EGK rendelete (1969. június 26.) a vasúti vállalkozások elszámolásainak
       normalizálására vonatkozó közös szabályokról (HL L 156., 1969.6.28., 8. o.).
2
       Az Európai Parlament és a Tanács 2012/34/EU irányelve (2012. november 21.) az egységes
       európai vasúti térség létrehozásáról (HL L 343., 2012.12.14., 32. o.).
11197/16                                                                  MB/is                      2
                                                 DGE 2                                           HU
 ---pagebreak--- (4)     Az uniós jogrendben meglévő következetlenségek felszámolása érdekében egy mára
        elavult jogi aktus kivezetésével elő kell segíteni a szabályozás egyszerűsödését, ami pedig
        indokolttá teszi az 1192/69/EGK rendelet hatályon kívül helyezését.
(5)     A tagállamok a 2012/34/EU irányelv 8. cikke alapján biztosíthatnak pénzügyi
        ellentételezést a vasúti átjárók létesítményeinek költségeire. A tagállamok törvényi,
        rendeleti és közigazgatási rendelkezéseinek az 1192/69/EGK rendelet hatályon kívül
        helyezésére figyelemmel történő módosítása azonban hosszabb időt vehet igénybe. Ezért a
        hatályon kívül helyezést az 1192/69/EGK rendelet IV. mellékletének hatálya alá tartozó
        esetekben nem célszerű azonnal alkalmazni,
ELFOGADTA EZT A RENDELETET:
11197/16                                                                  MB/is                     3
                                                 DGE 2                                         HU
 ---pagebreak---                                                1. cikk
Az 1192/69/EGK rendelet hatályát veszti, az említett rendelet IV. mellékletében meghatározottak
szerinti IV. kategóriával kapcsolatos elszámolások normalizálására alkalmazandó rendelkezések
kivételével. Az említett rendelkezések 2017. december 31-ig továbbra is alkalmazandók.
                                               2. cikk
Ez a rendelet az Európai Unió Hivatalos Lapjában való kihirdetését követő huszadik napon lép
hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt ...,
az Európai Parlament részéről                              a Tanács részéről
az elnök                                                   az elnök
11197/16                                                                MB/is                   4
                                               DGE 2                                         HU